paragraph_text: Adirondack /=barkeaters, tree-eaters; <small>Hatiroñ′ăks</small>, they eat trees/ naziv za Algonquian plemena sjeverno od rijeke St. Lawrence, napose uz rijeku Ottawa i St. Maurice, koji su kasnije smješteni na Three Rivers i Oka u Quebecu. Ovaj naziv u obliku Ratirontaks (“they eat trees”), očuvao se još 1900. (prema J. Dyneley Prince) među Mohawkima iz Caughnawage, koji su njime označavali one skupine Algonquiana koje su imale sjedišta u gradu (Oki; Lac des Deux Montagnes), nedaleko Montreala, i koji su se u tadašnje vrijeme, osim nekoliko obitelji, već bili raselili kroz istočnu Kanadu.